|  |
| --- |
| PATVIRTINTA |
| Klaipėdos miesto savivaldybės Jaunimo reikalų tarybos 2021 m. vasario 3 d. protokolu NR. TAR1-27 |
|  |
|  |

**KLAIPĖDOS MIESTO SAVIVALDYBĖS JAUNIMO REIKALŲ TARYBOS 2020 METŲ VEIKLOS ATASKAITA**

2020 metais vyko 8 Klaipėdos miesto savivaldybės Jaunimo reikalų tarybos (toliau - JRT) posėdžiai. Jaunimo reikalų tarybą sudaro 14 narių: 7 savivaldybės deleguoti atstovai ir 7 jaunimo organizacijų deleguoti atstovai. Jaunimo organizacijas taryboje atstovaujančių narių ir Miesto tarybos narių lankomumas pridėtas lentelėse (1 priedas).

2020 metais JRT pasitvirtino veiklos planą pagal kurias planavo savo posėdžius:

1 posėdis (vasario 12 d.)

* Svarstytas ir patvirtintas 2020 m. veiklos planas.
* Svarstyta, kad 2019 metų jaunimo projektų rezultatų pristatymą reikia organizuoti du vakarus neformaliose aplinkose. Nutarta susitikimus organizuoti vasario 20 ir 27 d. 17.00 val.
* Svarstyta 2020 m. jaunimo iniciatyvų projektų prioritetai. JRT nariai bendru sutarimu pritarė siūlomiems jaunimo iniciatyvų ir programų projektų prioritetams 2020 metams. Numatyti prioritetai:

1. Visuomenės atvirumo, sąmoningumo ugdymas ir švietimas tolerancijos temomis;

2. Jaunų žmonių įtraukimas į politinius sprendimus, pilietiškumo, solidarumo ir savanorystės ugdymas, skatinimas, sklaida ir informavimas;

3. Verslumo, lyderystės ir kūrybiškumo skatinimas;

4. Šiaurinės ir Pietinės miesto dalių jaunimo bendruomenių įtrauktis, įveiklinimas bei nepatrauklių jaunimui miesto erdvių pritaikymas ir transformacija į traukos objektus;

5. Jaunimo ir su jaunimu dirbančių organizacijų stiprinimas;

6. Ekologinio sąmoningumo ugdymas ir aplinkai draugiško gyvenimo būdo skatinimas.

* Svarstyta dėl motyvacinės ir kompensacinės sistemos Jaunimo reikalų tarybai parengimo (Europos jaunimo sostinės programos priemonė). Nutarta įpareigoti A. Valadkienę paruošti tvarkos projektą ir pateikti jį kitam posėdžiui.
* Klaipėdos jaunimo organizacijų asociacijos „Apskritasis stalas“ pateikė 2020 m. sausio 27 d. rezoliucijos Nr. 1-27 „Rezoliucija dėl savivaldybių jaunimo organizacijų tarybų institucinio palaikymo ir stiprinimo finansavimo tvarkos“ aptarimo. Nutarta susirinkti informaciją iš Vilniaus ir Marijampolės miestų apie Savivaldybės jaunimo organizacijų tarybos finansavimą ir ją pristatyti JRT nariams.

2 posėdis (kovo 19 d.)

* Patvirtinta Jaunimo reikalų tarybos 2019 metų ataskaita.
* Patvirtintos 2019 metų jaunimo projektų ataskaitos. Apribota galimybė Lietuvos krikščioniškosios jaunimo blaivybės sąjungai “Žingsnis” 2020 metais teikti paraiškas jaunimo iniciatyvų konkursui.
* Susipažinta su Jaunimo reikalų tarybos motyvacine ir kompensacine tvarka. Nutarta ieškoti galimybių jaunimui kompensuoti visas su kelione susijusias išlaidas.

3 posėdis (balandžio 21 d.)

* Bendru sutarimu patvirtinti Jaunimo apdovanojimų nuostatai su pakeitimais.
* Nutarta ir pritarta A. Valadkienės siūlymui ir šiais metais finansuoti vieną iš SVO organizacijų viešųjų pirkimų būdu. Balsavo 9 asmenys už, 1 susilaikė.
* Svarstyta dėl darbo ir renginių organizavimo karantino metu, nutarta, kad JRT nariai pateiks pasiūlymus ir idėjas dėl Jaunimo savaitgalio organizavimo.
* Išklausyta informacija apie dalyvaujamojo biudžeto koncepciją mokyklose.
* Išklausyta informacija apie futbolo mokyklos rekonstrukcija ir jaunimo erdves.

4 posėdis (balandžio 27 d.)

* Svarstyta dėl jaunimo iniciatyvų projektų kvotos nustatymo ir nutarta Jaunimo iniciatyvų projektams skirti 102 000 Eur kvotą.
* Svarstyta dėl jaunimo iniciatyvų projektų ekspertų grupės konsoliduotų išvadų ir rekomendacijos teikti Savivaldybės administracijos direktoriui ir nutarta pritarti ekspertų grupės konsoliduotoms išvadoms bei siūlyta savivaldybės administracijos direktoriui finansuoti 23 pateiktus jaunimo iniciatyvų projektus:

5 posėdis (birželio 3 d.)

* Svarstyta dėl Covid-19 pandemijos pasekmių jaunimui, nutarta, kad A.Valadkienė įpareigota sužinoti, ar yra galimybė, kad savivaldybės administracija skirtų apsaugos priemones jaunimo organizacijoms.
* Svarstyta, kad dėl visuomenės tyrimo apie vykdomą jaunimo politiką ir savanorystę Klaipėdos mieste organizavimo, nutarta, kad į techninės užduoties rengimą pakviesti G. Buivydaitę, A. Jankauskaitę ir E. Kvederį.

6 posėdis (rugsėjo 2 d.)

* Svarstyta dėl Klaipėdos jaunimo organizacijų asociacijos "Apskritasis stalas" 2020 m. liepos 30 d. pozicijos "Dėl jaunimo informavimo ir konsultavimo centro Klaipėdos mieste" ir nutarta, kad Jaunimo reikalų taryba pritarė, kad centras būtų reikalingas ir rekomenduoja Savivaldybės administracijai įvertinti šiuo metu jaunimui teikiamas paslaugas mieste, jas susisteminti ir pateikti analizę apie paslaugų sujungimą į vieną centrą. Rekomenduojama atlikus analizę spręsti dėl galimybės centrą įkurti Futbolo mokyklos patalpose.
* Išklausyta informacija apie Klaipėdos miesto savivaldybės Jaunimo politikos plėtros programos 2021-2023 peržiūros ir pasiūlymų pateikimo.
* Išklausyta informacija apie jaunimo apdovanojimus ir pritarta abiem planuojamiems renginio scenarijams.
* Svarstyta dėl Klaipėdos jaunimo organizacijų asociacijos „Apskritasis stalas“ 2020 m. rugpjūčio 28 d. pozicijos „Dėl lytiškumo ugdymo programos“ ir nutarta į kitą JRT posėdį pakviesti Klaipėdos visuomenės sveikatos biurą bei pasikalbėti dėl galimybės padidinti edukacinių veiklų, paskaitų skaičių apie lytiškumą Klaipėdos miesto mokyklose.

7 posėdis (spalio 28 d.)

* Svarstyta dėl nominantų atrinkimo Klaipėdos jaunimo apdovanojimams ir nutarta balsuoti už nominantus naudojantis Google forma. Kandidatus pasitvirtinti el. posėdžio metu.
* Išklausyta informacija dėl Klaipėdos miesto visuomenės sveikatos biuro vykdomų priemonių, susijusių su lytiškumo ugdymo, pristatymo (Klaipėdos miesto visuomenės sveikatos biuro direktorė Jūratė Grubliauskienė).

8 posėdis (gruodžio 17 d.)

* Svarstyta dėl 2021 m. jaunimo iniciatyvų konkurso prioritetų nustatymo. Bendru sutarimu patvirtinti 7 prioritetai:

1. Verslumo ir informacinių technologijų ugdymas – projektai turi būti skirti verslumo ir informacinių technologijų kompetencijoms tobulinti, orientuoti į naujų verslo paslaugų kūrimą ir jų pritaikymą;

2. Jaunimo lytiškumo ugdymas ir psichinės bei emocinės sveikatos stiprinimas – projektai turi būti orientuoti į jaunimo lytiškumo ugdymo veiklas, bei psichinės ir emocinės sveikatos stiprinimą ir iniciatyvas, skirtas informuoti jaunus žmones apie emocinę pagalbą;

3. Tolerancijos ir lygių galimybių skatinimas – projektai turi būti orientuoti į diskriminacijos mažinimą tarp įvairių sričių, lygių galimybių užtikrinimą.

4. Tautinių mažumų ir užsieniečių informavimas ir įtraukimas į iniciatyvas – projektai turi būti orientuoti į tautinių mažumų ir užsieniečių integravimą, informacijos suteikimą ir iniciatyvas skirtas padėti jiems integruotis į miesto veiklas.

5. Jaunimo ir su jaunimo dirbančių organizacijų stiprinimas.

6. Šiaurinės ir Pietinės miesto dalių jaunimo bendruomenių įtrauktis, įveiklinimas bei nepatrauklių jaunimui miesto erdvių pritaikymas jaunimo poreikiams.

7. Pilietiškumo ir visuomeniškumo ugdymas – projektai turi būti skirti stiprinti jaunimo pilietiškumą, pilietinę savimonę, skatinti jaunimo dalyvavimo sprendimų priėmimo, informacijos raštingumo įgūdžius, savanorystę ar kitą veiklą vietos bendruomenės ar miesto problemoms spręsti.

* Svarstyta dėl Jaunimo reikalų tarybos veiklos įsivertinimo, nutarta išklausyta informacija apie įsivertinimą ir jam pritarta.
* Išklausta informacija apie 2020 m. Jaunimo apdovanojimų ceremonija.

Neformalūs susitikimai:

Sausio 15 d. vyko Jaunimo tyrimo pristatymas apie Jaunimo dalyvavimą Klaipėdos mieste. Buvo išnagrinėtos jaunimo dalyvavimo galimybės Klaipėdoje, apžvelgta iš įvairių sričių: organizacijų, darbas su jaunimu, jaunimas gatvėje, jaunimo politikos struktūros veiksmingumą.

Vasario 20 d. vyko pirmasis 2019 m. jaunimo projektų rezultatų pristatymas. Susitikime dalyvavo šios organizacijos: JCI Klaipėda, Klaipėdos valstybinės kolegijos Alumni klubas, Socialinių mokslų kolegija, Lietuvos aukštosios jūreivystės mokyklos studentų atstovybė, Jaunimo linija, Erasmus tinklas, Apeirono teatras, Asmenybės kultūros ugdymo centras.

Vasario 21 d. JRT pirmininkas dalyvavo diskusijoje ,,Klaipėdiečio identitetas''.

Vasario 27 d. vyko II - oji dalis 2019 m. jaunimo projektų rezultatų pristatymas. Svečiavomės AUK centre, atvirame jaunimo erdvėje (Minijos g. 2, 3 korpuse, 5 aukšte). Ta proga susipažinome su naujomis jaunimo erdvėmis. 2019 m. jaunimo projektų rezultatus pristatė ir susitikime dalyvavo šios organizacijos: Klaipėdos jaunimo organizacijų asociacija “Apskritasis stalas”, Individualių poreikių ir kūrybos studija „Plunksnelė”, Krikščioniškojo švietimo draugija „Slovo”, VšĮ „Amicus certus”, Asociacija „Mes esame”, Klaipėdos valstybinės kolegijos studentų atstovybė, Klaipėdos tarptautinis Rotaract klubas, Labdaros ir paramos Fondas Dvasinės pagalbos jaunimui centras, Lietuvos Krikščioniškojo jaunimo blaivybės sąjunga ,,Žingsnis“.

Gegužės 26 d. Jaunimo Reikalų Tarybos nariai prisijungė prie nuotolinio pokalbio dėl darbo grupės jaunimo daugiafunkcinės erdvės futbolo mokyklos patalpose administravimo modeliui sukurti sudėties, sudarymo. Susitikimo metu buvo nagrinėtas esminis klausimas, susijęs su patalpų administravimo modelio pasirinkimu.

Rugpjūčio 24 d. Jaunimo reikalų taryba kartu su jaunimu, atidarė Jaunimo savaitę Klaipėdoje pietumis su meru Vytautu Grubliausku.

Rugpjūčio 23 d. Jaunimo Reikalų Tarybos atstovai kartu su klaipėdiečiais dalyvavo Laisvės kelyje,| Vilnius - Baltarusija akcijoje.

Spalio 1 d. Jaunimo Reikalų Taryba lankėsi AUK centro ,,SkatePark'e“, kuriame JRT nariai pasidžiaugė centro vadovų ambicijomis. Labai džiugu, kad patys jauni žmonės savo ir projektų pagalba bando įgyvendinti tokio parko atsiradimą. Klaipėdoje labai trūksta tokių vietų Jaunimui.

Lapkričio 11 d. Vyko Jaunimo reikalų tarybos stiprinimo mokymai. Mokymus vedė Jaunimo reikalų departamento konsultantė Monika Simaiškaitė. Mokymai vyko nuotolinius būdu. Mokymų metu buvo analizuojama kitų savivaldybių jaunimo reikalų tarybos darbas, gerieji ir blogieji pavyzdžiai Lietuvoje. Taip pat buvo kalbama apie motyvaciją darbui su jaunimu (kaip motyvuoti save ir kaip motyvuoti jaunimą).

**Viešinimas.** Nuolatos administruojame Jaunimo Reikalų Tarybos ,,Facebook’’ paskyrą, kuriame visada talpiname protokolus bei tarybos posėdžių sprendimus bei dalinamės aktualiais jaunimui informaciją. Per šiuos metus Jaunimo reikalų tarybos informacija bei nuomonė buvo paskelbta/išreikšta 6 kartus Klaipėdos miesto dienraščiuose bei informaciniuose tinklapiuose.

|  |  |
| --- | --- |
| JRT pirmininkas |  Laurynas Gečius |

 **1 Priedas**

**Jaunimo reikalų tarybos narių metinis lankomumas**

**Per 2020 m. įvyko 8 posėdžiai**

|  |  |  |  |  |
| --- | --- | --- | --- | --- |
| **Nr.** | **Vardas Pavardė** | **Atstovaujama institucija** | **Dalyvautų posėdžių skč.** | **Nedalyvautų posėdžių skč.** |
| **1.** | Indrė Butenienė | Klaipėdos miesto savivaldybės administracijos Strateginio planavimo skyriaus vedėja | **5** | **3** |
| **2.** | Arvydas Cesiulis | Klaipėdos miesto savivaldybės mero pavaduotojas | **5** | **3** |
| **3.** | Laurynas Gečius | Klaipėdos jaunimo organizacijų asociacijos „Apskritasis stalas“ atstovas | **8** | **0** |
| **4.** | Gabija Buivydaitė | Klaipėdos jaunimo organizacijų asociacijos „Apskritasis stalas“ atstovė | **5** | **3** |
| **5.** | Eglė Deltuvaitė | Klaipėdos miesto savivaldybės administracijos Kultūros skyriaus vedėja | **6** | **2** |
| **6.** | Agnė Jankūnaitė | Klaipėdos jaunimo organizacijų asociacijos „Apskritasis stalas“ atstovė | **5** | **3** |
| **7.** | Edgaras Jefimovas | Klaipėdos jaunimo organizacijų asociacijos „Apskritasis stalas“ atstovas | **3** | **5** |
| **8.** | Edmundas Kvederis | Klaipėdos miesto savivaldybės tarybos Kultūros, švietimo ir sporto komiteto deleguotas atstovas | **6** | **2** |
| **9.** | Gintarė Kareivaitė | Klaipėdos jaunimo organizacijų asociacijos „Apskritasis stalas“ atstovė | **5** | **3** |
| **10.** | Audrius Petrošius | Klaipėdos miesto savivaldybės tarybos Miesto plėtros ir strateginio planavimo komiteto deleguotas atstovas | **6** | **2** |
| **11.** | Deividas Petrolevičius | Klaipėdos miesto savivaldybės administracijos Socialinių reikalų departamento direktorius | **6** | **2** |
| **12.** | Dovilė Petraitytė | Klaipėdos jaunimo organizacijų asociacijos „Apskritasis stalas“ atstovė | **4** | **4** |
| **13.** | Artiom Kazakovcev | Klaipėdos jaunimo organizacijų asociacijos „Apskritasis stalas“ atstovas | **6** | **2** |
| **14.** | Vaida Raugelė | Klaipėdos miesto savivaldybės tarybos Sveikatos ir socialinių reikalų komiteto deleguota atstovė | **4** | **4** |